Kilebygda kirke

Kilebygda kirke er en åttekantet kirke fra 1859 i Skien kommune, Vestfold og Telemark fylke. Byggverket er i tre og har 300 plasser på 175 m2 gulvflate. Den har tilbygg for våpenhus med oppgang til galleri og tårn, og i motsatt ende kor og sakristi. Kirken hører til Kilebygda sogn, Skien prosti og Agder og Telemark bispedømme. Den ligger på Odden ved Kilevannet.

Kilebygda hadde opprinnelig ikke egen kirke og i 1854 tok herredstyret initiativ til å skaffe eget kirkebygg. Kommunen bevilget 800 specidaler og bygdefolket stilte med trematerialer. I 1856 ble søknaden godkjent av regjeringen og departementet ga 400 specidaler i støtte, mens Opplysningsvesenets fond ga 1200 specidaler. Kirken ble innviet 15. september 1850 av prost Wettergren og i 1860 ble Kilebygda fradelt som eget sogn. Det ble satt in orgel i 1883, orgelet var bygget av Engh i Porsgrunn og gitt som gave godseier Fredrik Croft. I 1880-årene fikk den også ovner til oppvarming. Altertavlen ble malt av Ola Heia fra Drangedal. Byggmester var G. Kongerød som også skar altertavlen og prekestolen. Den fikk nytt orgel i 1966.

Det ble opprinnelig lagt en kirkegård rundt kirken men grunnforholdene var dårlige og kirkegården ble flyttet til Rognsbru i 1883. Imidlertid ble det anlagt en ny kirkegård rundt kirken noen år senere da det var blitt fylt på med jord. Kilebygda har siden dette hatt to kirkegårder; en på Rognsbru og en rundt kirken.
Kirken ligger snaue hundre meter fra fylkesvei 356 og rett ved Kilevann.

Referanser

Eksterne lenker
 
 Skien kirkelige fellesråd
 

Christian H. Grosch
Kirker i Skien
Kirker i Skien prosti
Oktogonale kirker i Norge
Kulturminner i Skien
Religiøse byggverk fra 1859
1859 i Norge